Diari Oficial de la Generalitat Valenciana


Sumari del DOGV 8374, del 03-09-2018 (2018/8120)

Informació pública del conveni urbanístic per a una edificació en la parcel·la 375 de la unitat d'actuació número 4, Àrea Bassetes.
-----------------------------------------------------------------------------------------------------------------------------------

### Dades del document

Número de DOGV
:   8374

Data del DOGV
:   03-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8120


Data del document
:   16-08-2018

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * pla d'urbanisme
    * administració local

Informació pública del conveni urbanístic per a una edificació en la parcel·la 375 de la unitat d'actuació número 4, Àrea Bassetes. [2018/8120]  
De conformitat amb el que disposa la Resolució de l'Alcaldia d'1 d'agost de 2018, mitjançant aquest edicte se sotmet a informació publica, per període de vint dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana, la proposta de conveni urbanístic de gestió a formalitzar, si és el cas, amb Dennis i Anna Ruth Legeret, l'objecte del qual és determinar les condicions d'edificació de la parcel·la assenyalada de sòl urbà i, si és el cas, la concessió de la llicència d'obres.  
El text del clausulat i dels acords del conveni indicat és el que, a continuació, es reprodueix:  
  
Primer. La propietat de la parcel·la disposarà la segregació d'una porció superficial de 79 metres quadrats tocant a la línia que delimita el vial previst en el pla general d'ordenació urbana, en la forma que es descriu en els plànols 5 i 6 aportats per l'interessat i que forma part de la dotació viària de la unitat d'actuació. Aquest terreny quedarà incorporat al patrimoni públic del sòl d'aquest ajuntament.  
  
Als efectes anteriors, l'aprovació i la formalització d'aquest conveni produirà els efectes propis de l'autorització municipal per a la llicència de segregació que se sol·licite.  
  
Segon. La propietat de la parcel·la constituirà una garantia, per mitjà d'un aval bancari o en metàl·lic per un import de 5.563,20 euros, corresponent al 15 % del valor cadastral del terreny, en concepte a consolidació, de caràcter provisional, del cost de les obres d'urbanització que li corresponga satisfer a la parcel·la assenyalada, en els termes del que disposa l'article 178 de la Llei 5/2014, de 25 de juliol. Aquesta garantia li serà tornada a l'interessat si en el termini de cinc anys, comptats des de la data de la firma del conveni, no es portaren a efecte les obres d'urbanització de la unitat d'actuació per causes no imputables a la propietat.  
  
Tercer. La parcel·la propietat de Dennis i Anna Ruth Legeret té el seu accés, tant rodat com de vianants, a través del vial amb el qual confronta i al qual se cedeix la superfície descrita en el punt primer anterior.  
Aquest accés és l'únic practicable en tant s'aprove la programació de la unitat d'actuació i es procedisca a l'aprovació i l'execució del corresponent projecte d'urbanització.  
  
Quart. Una vegada segregada la porció de 79 metres quadrats objecte de cessió a favor de l'Ajuntament, l'interessat podrà instar la concessió de la llicència d'obres per a aquelles previstes en la seua sol·licitud de 9 d'abril de 2018. Cas de concedir-se aquesta llicència quedarà condicionada a:  
a) No es podrà autoritzar cap modificació o ampliació de la llicència esmentada fins que no s'aprove definitivament el corresponent instrument d'equidistribució per a aquesta unitat d'actuació i a resultes de l'aprofitament urbanístic que en resulte.  
b) La resta de la parcel·la, després d'operada la segregació, de 485 metres quadrats queda expressament i formalment vinculada a l'edificació que s'autoritze, de manera que no podran plantejar-se segregacions superficials d'aquesta almenys fins a la definitiva programació i reparcel·lació de la unitat d'actuació.  
c) Haurà de garantir-se i justificar-se un adequat sistema d'evacuació d'aigües residuals sense el qual no podrà autoritzar-se l'ocupació de l'edificació.  
  
Cinqué. L'Ajuntament d'Oliva es reserva expressament la facultat d'interpretar i aplicar les clàusules i acords d'aquest conveni. Ambdós parts se sotmeten als tribunals de la jurisdicció contenciosa administrativa competents territorialment en els casos de discrepància en la interpretació i aplicació d'aquest conveni.  
  
Sisé. Les despeses que es deriven de la protocol·lització notarial d'aquest conveni així com de la seua plasmació i inscripció en el Registre de la Propietat d'Oliva seran, en tot cas, a càrrec exclusiu dels propietaris de la parcel·la. En aquest sentit, i a l'empara del que disposa l'article 65 del Reial decret llei 7/2015, de 30 d'octubre i el Reial decret 1093/1997, de 4 de juliol, s'inscriuran en el registre de la propietat, a més de la segregació de la parcel·la per a la seua cessió i incorporació al viari públic previst en el planejament general, les condicions de la llicència que s'atorgue i que s'arrepleguen en el punt quart dels acords del conveni.  
  
L'expedient administratiu així com la documentació de la proposta de conveni urbanístic es troben en les dependències del Departament d'Urbanisme de l'Ajuntament d'Oliva per l'examen i consulta corresponents pels interessats, podent formular quantes al·legacions s'estimen convenients dins del període d'informació pública.  
  
Oliva, 16 d'agost de 2018.- L'alcalde: David González Martínez.